《题崔驸马林亭》
唐代·无可

宫花野药半相和，藤蔓参差惜不科。纤草连门留径细，

高楼出树见山多。洞中避暑青苔满，池上吟诗白鸟过。

更买太湖千片石，叠成云顶绿嵾峨。

作者简介：无可，唐代诗僧，俗姓贾，范阳（今河北涿州）人，贾岛从弟。少年时出家为僧，尝与贾岛同居青龙寺，后云游越州、湖湘、庐山等地。大和年间，为白阁寺僧。与姚合过往甚密，酬唱至多。又与张籍、马戴等人友善。无可攻诗，多五言，与贾岛、周贺齐名。亦以能书名，效柳公权体。